□2009172707000008 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 917 


27 Ιουλίου 2000 


ΑΠΟΦΑΣΕΙ Σ 

Αριθ. 17007 

Κανονισμός σχέσεων σωματείων και αμειβόμενων πετο- 
σφαιριστών. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Α.Ν. 397/68 «περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

β. Του Ν. 1558/85 «Κυβέρνηση και Κυβερνητικά όργανα» 
όπως τροποποιήθηκε και ισχύει 

2. Τις διατάξεις του άρθρου 87 του Ν. 2725/99 (ΦΕΚ 
121/Α/17.6.99) 

3. Τη με αριθμ. ΥΠΠΟ/ΔΙΟΙΚ/Α1/20261/20.4.2000 απόφαση 
του Πρωθυπουργού και του Υπουργού Πολιτισμού «Ανάθεση 
αρμοδιοτήτων στον Υφυπουργό Πολιτισμού». 

4. Το υπ' αριθμ. 2760/20.6.2000 έγγραφο της Ε.Ο.ΠΕ. από 
το οποίο προκύπτει η κοινή συμφωνία των ενδιαφερομένων 
μερών (Ε.Ο.ΠΕ., ολομέλεια Τ.Α.Α., ΠΑ.Σ.Α.Π.) της παραγρά¬ 
φου 1 του άρθρου 87του Ν. 2725/99. 

5. Ότι από τις ρυθμίσεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογισμού, 
αποφασίζουμε: 

Άρθρο Πρώτο 

Εγκρίνουμε τον Κανονισμό σχέσεων σωματείων και αμει¬ 
βόμενων πετοσφαιριστώντου άρθρου 87 του Ν. 2725/99, του 
οποίου το κείμενο έχει ως ακολούθως: 


ΚΑΝΟΝΙΣΜΟΣ ΥΠ ΑΡΙΘ. 1 
(άρθρου 87 Ν.2725/1999) 

«Κανονισμός σχέσεων Σωματείων και Αμειβόμενων 
Πετοσφαιριστών» 

ΚΕΦΑΛΑΙΟ Α’ 

Έννοια αμειβόμενου πετοσφαιριστή - Κτήση ιδιότητας αυ¬ 
τού 

Άρθρο 1 

Έννοια αμειβόμενου πετοσφαιριστή 

1. Για την εφαρμογή των διατάξεων του παρόντος κανονι¬ 
σμού αμειβόμενος πετοσφαιριστής είναι ο με σύμβαση εξαρ¬ 
τημένης εργασίας για παροχή αθλητικών υπηρεσιών (συμβό¬ 
λαιο) συνδεόμενος με αθλητικό σωματείο, που έχει ιδρύσει 
Τμήμα Αμειβομένων Πετοσφαιριστών σύμφωνα με τις διατά¬ 
ξεις των άρθρων 85 επ του Ν. 2725/1999. 


2. Οι συμβάσεις εργασίες αμειβόμενων πετοσφαιριστών 
διέπονται από τις διατάξεις της εργατικής νομοθεσίας, του Ν. 
2725/1999 και του παρόντος κανονισμού. 

Άρθρο 2 

Κτήση ιδιότητας του αμειβόμενου πετοσφαιριστή 

1. Η ιδιότητα του αμειβομένου πετοσφαιριστή, αποκτάται 
με την υπογραφή από αυτόν, του κατά το άρθρο 1 του παρό¬ 
ντος κανονισμού, συμβολαίου. 

2. Το εν λόγω συμβόλαιο του αθλητή με το σωματείο -ΤΑΠ 
μπορεί να υπογράφει κατά την διάρκεια της στον ειδικό κα¬ 
νονισμό, οριζόμενης μεταγραφικής περιόδου, με τις εξαιρέ¬ 
σεις που προβλέπονται στον παρόντα κανονισμό. 

3. Οποιαδήποτε γραπτή συμφωνία μεταξύ σωματείου - 
ΤΑΠ και αθλητή που συνάπτεται πριν από την μεταγραφική 
περίοδο για την παροχή από αυτόν υπηρεσιών είναι άκυρη, 
ακόμη και αν πρόκειται για ανανέωση συμβολαίου αθλητή 
που ανήκει στη δύναμη του σωματείου - ΤΑΠ . 

ΚΕΦΑΛΑΙΟ Β' 

Συμβόλαιο - Τύπος - Διάρκεια - Ανανέωση αυτού 
Άρθρο 3 

Περιεχόμενο συμβολαίου 

Στο συμβόλαιο, με ποινή αυτοδίκαιης ακυρότητάς του, 
πρέπει να αναφέρονται: 

Α) Η χρονική διάρκεια της ισχύος του, καθώς και οι όροι δια¬ 
κοπής και καταγγελίας αυτού. 

Β) Τα χρηματικά ποσά που κατέβαλε το σωματείο - ΤΑΠ 
προς τον πετοσφαιριστή και προς το σωματείο που ανήκει ο 
πετοσφαιριστής (ημεδαπός ή αλλοδαπός). 

Γ) Οι αμοιβαίες υποχρεώσεις των συμβαλλομένων μερών. 

Δ) Οι κάθε είδους παροχές (τακτικές και έκτακτες) του σω¬ 
ματείου - ΤΑΠ, προς τον πετοσφαιριστή, οι οποίες πρέπει να 
ορίζονται και να χαρακτηρίζονται ρητά. Συμβόλαια που συ¬ 
μπεριλαμβάνουν σε ένα ποσό τακτικές και έκτακτες παροχές 
δεν θα εγκρίνονται. 

Ε) Η μνεία ότι όλες οι μεταξύ τους σχέσεις διέπονται από τις 
διατάξεις του παρόντος Κανονισμού. 

Στ) Η μνεία ότι οι κάθε είδους διαφορές που προκύπτουν 
από τις σχέσεις τους, υπάγονται στη δικαιοδοσία των αρμο¬ 
δίων κατά περίπτωση αθλητικών οργάνων της ΕΟΠΕ που εί¬ 
ναι αρμόδια για τα Τμήματα Αμειβόμενων Πετοσφαιριστών. 

Ζ) Η πλήρης διεύθυνση της κατοικίας του Πετοσφαιριστή κα¬ 
θώς και ο διορισμός αντικλήτου αυτού για τις προς αυτόν κοι¬ 
νοποιήσεις κάθε είδους εγγράφωντου σωματείου -ΤΑΠ καιτων 
αρμοδίων για την Πετοσφαίριση αρχών. Ως αντίκλητος μπορεί 
να ορισθεί δικηγόρος ή πρόσωπο που διαμεσολαβεί στην κα- 

τάρτιση των συμβολαίων μεταξύ αμειβόμενων αθλητών και σω¬ 
ματείου - ΤΑΠ (μάνατζερ) σύμφωνα με το άρθρο 90 παρ.9 του 
Ν. 2725/99 και την κατ' εξουσιοδότηση αυτού εκδοθησόμενη 
Υπουργική Απόφαση, καθώς και κάθε άλλο πρόσωπο. 

Άρθρο 4 

Τύπος Συμβολαίου - Επικύρωση από την ΕΟΠΕ 

1. Το συμβόλαιο μεταξύ σωματείου - ΤΑΠ και πετοσφαιρι- 
στή συντάσσεται σε πέντε (5) αντίγραφα και σε ειδικό έντυπο 
που χορηγείται από την ΕΟΠΕ και υποβάλλεται σε αυτή για 
επικύρωση από το σωματείο - ΤΑΠ, το αργότερο σε πέντε (5) 
ημέρες από την ημέρα της υπογραφής του. 

2. Η ΕΟΠΕ, μέσα σε πέντε (5) ημέρες από τη λήψη του συμ¬ 
βολαίου, ελέγχει τη νομιμότητατων όρωντου, το επικυρώνει 
και το καταχωρεί σε ειδικό βιβλίο που τηρείται για το σκοπό 
αυτό. Αν κατά τον έλεγχο διαπιστωθεί νομικό ελάττωμα ή έλ¬ 
λειψη των στοιχείωντου άρθρου 3 του παρόντος Κανονισμού 
ή οποιουδήποτε άλλου όρου που καθορίζουν ειδικές διατά¬ 
ξεις, η ΕΟΠΕ, το επιστρέφει αμέσως στο οικείο σωματείο - 
ΤΑΠ, το οποίο έχει την υποχρέωση μέσα σε πέντε (5) ημέρες 
από την λήψη του να προβεί στις απαραίτητες διορθώσεις ή 
συμπληρώσεις και νατό επανυποβάλλει για έλεγχο. Μετά τον 
τελικό έλεγχο του συμβολαίου και την καταχώρησή του στο 
τηρούμενο βιβλιστής ΕΟΠΕ, η τελευταία στέλνει από ένα (1) 
επικυρωμένο αντίγραφο στο σωματείο - ΤΑΠ και στον πετο- 
σφαιριστή, ενώ έχει και την υποχρέωση να στείλει όμοιο αντί¬ 
γραφο και στον ΠΑΣΑΠ. 

3. Ειδικά για τα ποσά που καταβάλλονται από σωματείο - 
ΤΑΠ για την απόκτηση πετοσφαιριστή, με μετεγγραφή ή ύστε¬ 
ρα από ανανέωση συμβολαίου, απαραίτητη προϋπόθεση για 
την επικύρωση του συμβολαίου είναι η συνυποβολή και επισύ- 
ναψη στο συμβόλαιο: α) αντιγράφου τριπλοτύπου είσπραξης 
του φόρου που αναλογεί, κατά τις κείμενες διατάξεις, και ο 
οποίος παρακρατείται και αποδίδεται με φροντίδα του σωμα¬ 
τείου - ΤΑΠ. Σε περίπτωση καταβολής του ανωτέρω ποσού σε 
δόσεις ή παρακράτηση του φόρου αφοράτηνπρώτη δόση, για 
δε τις επόμενες το οικείο τριπλότυπο είσπραξης του φόρου 
που αναλογεί κατατίθενται στην ΕΟΠΕ μέσα σε εξήντα ημέρες 
από την καταβολή της δόσης, β) Αντιγράφου τριπλοτύπου εί¬ 
σπραξης του ΠΑΣΑΠ βεβαιούντος την παρακράτηση από το 
σωματείο - ΤΑΠ και απόδοση στον ΠΑΣΑΠ ποσοστού 2% επί 
του ποσού που καταβάλλεται στον πετοσφαιριστή για την υπο¬ 
γραφή ή ανανέωση του συμβολαίου του. Σε περίπτωση κατα¬ 
βολής του ανωτέρω ποσού σε δόσεις η παρακράτηση του πο¬ 
σοστού αφορά την πρώτη δόση, για δε τις επόμενες το οικείο 
τριπλότυπο είσπραξηςτου ΠΑΣΑΠ κατατίθεται στην ΕΟΠΕ μέ¬ 
σα σε εξήντα ημέρες από την καταβολή της δόσης. 

4. Κάθε τροποποίηση των όρων του συμβολαίου από τα 
συμβαλλόμενα μέρη, πρέπει απαραίτητα να επικυρώνεται 
από την ΕΟΠΕ, σύμφωνα με τα όσα ορίζονται στις παρ. 1,2 
και 3 του παρόντος άρθρου, διαφορετικά δεν έχει καμία ισχύ 
ως προς την ΕΟΠ Ε και τα όργανά της. 

5. Ειδικά για συμβόλαια που συνάπτονται με αλλοδαπούς 
πετοσφαιριστές απαιτείται για την έγκρισή τους η συνυπο¬ 
βολή και συνυπογραφή πέρα από το ελληνικό κείμενο και επί¬ 
σημης μετάφρασης αυτού στην αγγλική γλώσσα. 

6. Η ευθύνη για την εμπρόθεσμη και παραδεκτή υποβολή των 
συμβολαίων βαρύνει το σωματείο - ΤΑΠ. Αν παρέλθει άπρακτη 
η προθεσμία υποβολής του συμβολαίου ή της τροποποίησης 
αυτού, το σωματείο - ΤΑΠ ευθύνεται έναντι του πετοσφαιριστή 
για κάθε θετική ή αποθετική ζημία από την παράλειψη αυτή. 

Άρθρο 5 

Χρονική διάρκεια συμβολαίου 

1. Με την επιφύλαξη των διατάξεων του επόμενου άρθρου, 
η χρονική διάρκεια του συμβολαίου καθορίζεται ελεύθερα 


από τα συμβαλλόμενα μέρη, δεν επιτρέπεται όμως με ποινή 
ακυρότητας να είναι μικρότερη από έξι (6) μήνες και μεγαλύ¬ 
τερη από πέντε (5) χρόνια. Σε κάθε περίπτωση η λήξη της 
χρονικής διάρκειας του συμβολαίου πρέπει να συμπίπτει με 
τηντελευταία, πριντην έναρξη της μεταγραφικής περιόδου, 
ημέρα (30 Ιουνίου κάθε έτους). 

2. Αν η χρονική διάρκεια του αρχικού συμβολαίου είναι μι¬ 
κρότερη από πέντε (5) χρόνια, μπορεί να συμφωνηθεί μετα¬ 
ξύ των συμβαλλομένων δικαίωμα μονομερούς ανανέωσης 
του από το σωματείο - ΤΑΠ για το μέχρι τη συμπλήρωση της 
πενταετίας χρόνο. Σε αυτή την περίπτωση πρέπει να καθορί¬ 
ζονται υποχρεωτικά και οι οικονομικοί όροι της ανανέωσης. 

Άρθρο 6 

Συμβόλαια αθλητών δεκαοκτώ ετών 

1. Αθλητές κάτω των δεκαοκτώ (18) ετών δεν επιτρέπεται 
να συνάπτουν σύμβαση παροχής αθλητικών υπηρεσιών σε 
σωματεία - ΤΑΠ, αλλά ανήκουν στο δυναμικό του σωματείου 
τους, ως ερασιτέχνες. 

2. Ερασιτέχνης αθλητής που συμπληρώνει το δέκατο 
όγδοο έτος της ηλικίας του έχει υποχρέωση υπογραφής συμ¬ 
βολαίου με το ΤΑΠ του σωματείου στο οποίο ανήκει, εφόσον 
αυτό το επιθυμεί. Το συμβόλαιο αυτό πρέπει να υποβληθεί 
στην ΕΟΠΕ το αργότερο μέχρι την 30η Ιουνίου κάθε χρόνου 
για αθλητές που συμπλήρωσαν το δέκατο όγδοο έτος της 
ηλικίας τους απάτην 1η Ιουλίου του προηγούμενου έτους μέ- 
χριτηνημέραεκείνη. Η χρονική διάρκεια του συμβολαίου αυ¬ 
τού καθορίζεται αποκλειστικά από το σωματείο - ΤΑΠ για μία 
μόνο φορά σε ένα (1) μέχρι τρία (3) χρόνια, επιτρέπεται όμως 
συμφωνία των συμβαλλομένων κατά την υπογραφή του συμ¬ 
βολαίου για διάρκεια αυτού μεγαλύτερη των τριών (3) ετών, 
αλλά το πολύ μέχρι πέντε (5) έτη. 

3. Σε περίπτωση άρνησης του ερασιτέχνη αθλητή που έχει 
συμπληρώσει τα δεκαοκτώ του χρόνια να συμμορφωθεί με τα 
παραπάνω, το σωματείο - ΤΑΠ δικαιούται, αφού τον καλέσει με 
εξώδικη επιστολή, να καταθέσει μέχρι την 30η Ιουνίου μονο¬ 
μερούς το συμβόλαιό του στην ΕΟΠΕ, ενώ ο αθλητής δεν δι¬ 
καιούται να μεταγράφει σε οποιοδήποτε σωματείο ή ΤΑΠ καθ' 
όλη τη διάρκεια του συμβολαίου που κατατέθηκε μονομερώς. 

4. Στην περίπτωση που ο ερασιτέχνης αθλητής συμπληρώ¬ 
σει το δέκατο όγδοο έτος της ηλικίας του και το ΤΑΠ του σω¬ 
ματείου στο οποίο ανήκει δεν επιθυμεί να τον εντάξει στη δύ¬ 
ναμή του ως αμειβόμενο, σύμφωνα με τα παραπάνω ή αφή¬ 
σει να περάσει η 30η Ιουνίου χωρίς να υποβάλλει το 
συμβόλαιο μονομερώς, ο πετοσφαιριστής καθίσταται ελεύ¬ 
θερος να μετεγγραφεί σε άλλο ΤΑΠ κατά την μεταγραφική 
περίοδο που ακολουθεί. 

5. Αθλητής που ανήκει σε σωματείο που διατηρεί ΤΑΠ και με¬ 
ταγράφεται σε ομάδα του εξωτερικού υπογράφοντας σύμβα¬ 
ση παροχής αθλητικών υπηρεσιών χωρίς τη συγκατάθεση του 
ΤΑΠ από το οποίο προέρχεται, πριντη συμπλήρωση του δέκα¬ 
του όγδοου έτους της ηλικίας του ή πριν την επόμενη 30η Ιου¬ 
νίου κατά τα παραπάνω ή και πριν τη συμπλήρωση του χρονι¬ 
κού διαστήματος δέσμευσής του στο ΤΑΠ σε περίπτωση υπο¬ 
βολής μονομερούς συμβολαίου, δεν μπορεί να μεταγράφει σε 
άλλο σωματείο ή ΤΑΠ στην Ελλάδα, αλλά μετά την επιστροφή 
του εντάσσεται στο ΤΑΠ του σωματείου που ανήκε, με την υπο¬ 
χρέωση να εκπληρώσει προς αυτό την υποχρέωση που είχε 
κατά το χρόνο που μεταγράφηκε στην ομάδα του εξωτερικού. 
Το ΤΑΠ του σωματείου στο οποίο ανήκει είναι υποχρεωμένο, 
αν επιθυμεί να τον διατηρήσει στη δύναμή του να ακολουθήσει 
τη διαδικασία της παραγράφου 3 του παρόντος. 

Άρθρο 7 

Συμβόλαια αθλητών σωματείου που ιδρύει ΤΑΠ 

1. Οι αθλητές σωματείου που ιδρύει ΤΑΠ έχουν υποχρέω- 

ση υπογραφής συμβολαίου με το ΤΑΠ του σωματείου στο 
οποίο ανήκουν, εφόσον το ΤΑΠ το επιθυμεί. Το συμβόλαιο 
αυτό πρέπει να υποβληθεί στην ΕΟΠΕτο αργότερο μέχριτην 
30η Ιουνίου του χρόνου κατά τον οποίο ιδρύεται το ΤΑΠ. Η 
χρονική διάρκεια του συμβολαίου αυτού καθορίζεται απο¬ 
κλειστικά από το ΤΑΠ σε ένα (1) μέχρι τρία (3) χρόνια, επι¬ 
τρέπεται όμως συμφωνία τωνσυμβαλλομένων κατά την υπο¬ 
γραφή του συμβολαίου για διάρκεια αυτού μεγαλύτερη των 
τριών (3) ετών, αλλά το πολύ πέντε (5) έτη. 

2. Σε περίπτωση άρνησης του ερασιτέχνη αθλητή που ανή¬ 
κει σε σωματείο που ιδρύει ΤΑΠ να συμμορφωθεί με τα πα¬ 
ραπάνω, το ΤΑΠ δικαιούται, αφούτον καλέσει με εξώδικη επι¬ 
στολή, να καταθέσει μέχρι την 30η Ιουνίου μονομερώς το 
συμβόλαιό του στην ΕΟΠΕ, ενώ ο αθλητής δεν δικαιούται να 
μεταγράφει σε οποιοδήποτε σωματείο ή ΤΑΠ καθ' όλη τη 
διάρκεια του συμβολαίου που κατατέθηκε μονομερώς. 

3. Στην περίπτωση που το νεοϊδρυθέν ΤΑΠ του σωματείου 
στο οποίο ανήκει ο ερασιτέχνης αθλητής δεν επιθυμεί να τον 
εντάξει στη δύναμή του ως αμειβόμενο σύμφωνα με τα πα¬ 
ραπάνω ή αφήσει να περάσει η 30η Ιουνίου χωρίς να υπο¬ 
βάλλει το συμβόλαιο μονομερώς, ο πετοσφαιριστής καθί¬ 
σταται ελεύθερος να μετεγγραφεί σε άλλο σωματείο κατά 
την μεταγραφική περίοδο που ακολουθεί. 

Άρθρο 8 

Λήξη συμβολαίου - Ανανέωση 

1. Με την λήξη του συμβολαίου το σωματείο - ΤΑΠ καιοπε- 
τοσφαιριστής μπορούν να υπογράφουν νέο συμβόλαιο με 
τους όρους που επιθυμούν. 

2. Σε περίπτωση που το σωματείο - ΤΑΠ και ο πετοσφαιρι- 
στής δεν συμφωνήσουν ανανέωση της συνεργασίας τους, ο 
αθλητής είναι ελεύθερος να μεταγράφει ως αποδεσμευμέ¬ 
νος σε οποιαδήποτε σωματείο ή να υπογράψει συμβόλαιο με 
οποιοδήποτε σωματείο ή ΤΑΠ επιθυμεί. 

3. Οποιαδήποτε συμφωνία αθλητή με σωματείο - ΤΑΠ είτε 
για υποχρέωση παροχής ανταλλάγματος εκ μέρους του 
αθλητή με τη λήξη συμβολαίου είτε για πρόβλεψη διαδικα¬ 
σίας προσφοράς - αντιπροσφοράς με τη λήξη του συμβολαί¬ 
ου είναι άκυρη. 

ΚΕΦΑΛΑΙΟ Γ' 

Διακοπή - Λύση Συμβολαίου 
Άρθρο 9 

Διακοπή Συμβολαίου 

1. Η ισχύς του συμβολαίου μπορεί να διακοπεί όταν συ¬ 
ντρέχουν οι ακόλουθοι λόγοι: 

Α) Συνεπεία φυσικής ανικανότητας του πετοσφαιριστή λό¬ 
γω ατυχήματος αυτού, που έγινε εκτός αγώνα ή προπονήσε- 
ωςτου σωματείου - ΤΑΠ, που ανήκει, διάρκειας περισσότερο 
των 60 ημερών, εξαιτίας των οποίων δεν μπορεί να παρακο¬ 
λουθεί τις προπονήσεις και να μετέχει στους αγώνες. 

Ο κατά τ' ανωτέρω χρονικός περιορισμός δεν ισχύει όταν 
το ατύχημα οφείλεται σε δραστηριότητα του πετοσφαιριστή 
με την ομάδα στην οποία ανήκει. 

Β) Συνεπεία ατυχήματος του πετοσφαιριστή, που έγινε κα¬ 
τά την διάρκεια του αγώνα ή προπονήσεως στο σωματείο - 
ΤΑΠ που ανήκει, εφόσον η ανικανότητα συμμετοχής από αυ¬ 
τήν την αιτία στους αγώνες διήρκεσε περισσότερο τωντριών 
(3) μηνών. 

Γ) Συνεπεία στρατεύσεωςτου αθλητή, εφόσον αυτός κατά 
την υπογραφή του συμβολαίου δεν είχε γνωστοποιήσει στο 
σωματείο - ΤΑΠ την ύπαρξη τέτοιας υποχρεώσεως. 

Δ) Συνεπεία παραβάσεως από τον πετοσφαιριστή όρων 
του συμβολαίου αφορώντων ιδίως την αθλητική διαβίωση, μη 
προσελεύσεως στις προπονήσεις, αγώνες και θεωρητικές 
συγκεντρώσεις του σωματείου - ΤΑΠ. 


Ε) Συνεπεία τελεσιδίκου ποινής τεσσάρων (4) τουλάχιστον 
αγωνιστικών ημερών επιβληθείσας στον πετοσφαιριστή από 
τις αρμόδιες αρχές, που στερεί το σωματείο - ΤΑΠ από τις 
υπηρεσίες αυτού. 

Στ) Συνεπεία χρήσεως αναβολικών και άλλων απαγορευ¬ 
μένων ουσιών (ντόπινγκ) από πλευράς του αθλητή. 

Άρθρο 10 

Τρόπος - Συνέπειες διακοπής συμβολαίου 

1. Τη διακοπή του συμβολαίου μπορεί να ζητήσει το σωμα¬ 
τείο - ΤΑΠ με αίτησή του προς την Επιτροπή Επίλυσης Οικο¬ 
νομικών Διαφορών Αμειβομένων Πετοσφαιριστών. Εάν γίνει 
δεκτή η αίτηση διακοπήςτου συμβολαίου με υπαιτιότητα του 
πετοσφαιριστή, αυτός, κατά τον χρόνο της διακοπής, χάνει 
το δικαίωμα αμοιβής τόσο της τακτικής για το χρονικό διά¬ 
στημα της διακοπής, όσο καιτο μέρος της έκτακτης που αντι¬ 
στοιχεί αναλογικά στο χρόνο αυτό. Κατ' εξαίρεση δικαιούται 
το 50% του συνόλου των τακτικών και έκτακτων αποδοχών 
του που αντιστοιχούν στο χρονικό διάστημα της διακοπής, αν 
η διακοπή του συμβολαίου οφείλεται σε λόγους που αναφέ- 
ρονται στις περιπτώσεις α'και β'του προηγούμενου άρθρου. 
Σε κάθε περίπτωση ο πετοσφαιριστής, κατάτο χρόνο της δια¬ 
κοπής, υποχρεούται στην εκπλήρωση των υποχρεώσεώντου 
απέναντι στο σωματείο - ΤΑΠ. 

2. Ο χρόνος διακοπής του συμβολαίου, όταν αυτή οφείλε¬ 
ται στην άρνηση του πετοσφαιριστή να μετέχει στις προπο¬ 
νήσεις ή στις θεωρητικές συγκεντρώσεις ή στους αγώνες 
του σωματείου - ΤΑΠ που ανήκει, καθώς και στηντιμωρία αυ¬ 
τού, τη στράτευση ή τη λήψη αναβολικών, μπορεί κατά την 
κρίση του σωματείου - ΤΑΠ και ύστερα από σχετική έγγραφη 
δήλωσή του στην ΕΟΠΕ να μην συνυπολογίζεται κατά την 
προσμέτρηση της χρονικής διάρκειας του συμβολαίου, το 
οποίο παρατείνεται για ίσο προς τον της διακοπής χρόνο. 

Άρθρο 11 

Λύση του Συμβολαίου 

Το συμβόλαιο λύεται: 

Α) Εάν περάσει η χρονική διάρκεια του αρχικού συμβολαί¬ 
ου ή του τυχόν ανανεωθέντος. 

Β) Με κοινή συναίνεση των ενδιαφερομένων μερών. 

Γ) Λόγω ποινής για παραπτώματα τα οποία από την φύση 
τους δεν αρμόζουν της οφειλόμενης αθλητικής συμπεριφο¬ 
ράς του πετοσφαιριστή και εφόσον η ποινή αυτή συνεπάγε¬ 
ται αποκλεισμό αυτού από τους αγώνες για τουλάχιστον 
οκτώ (8) αγωνιστικές ημέρες. 

Δ) Με μονομερή καταγγελία συνεπεία σπουδαίου λόγου. Ο 
υποβιβασμός του σωματείου στην Α2 ή τη Β' Εθνική κατηγο¬ 
ρία δεν συνιστά σπουδαίο λόγο εκτός της περιπτώσεως που 
αυτή οφείλεται σε ποινή λόγω δωροδοκίας στην οποία με τε¬ 
λεσίδικη απόφαση προκύπτει συμμετοχή των διοικούντωντο 
σωματείο στην αξιόποινη πράξη. 

Ε) Συνεπεία μη καταβολής από το σωματείο - ΤΑΠ οποιοσ¬ 
δήποτε μισθού και οποιοσδήποτε δόσης τακτικών ή έκτακτων 
αποδοχών του πετοσφαιριστή για χρονικό διάστημα, τουλά¬ 
χιστον τριάντα (30) ημερών από τη δήλη ημέρα, κατά την 
οποία αυτή έγινε ληξιπρόθεσμη και έπρεπε να καταβληθεί. 

Στ) Όταν ο πετοσφαιριστής και μετά την πάροδο του χρό¬ 
νου της διακοπής του συμβολαίου διαπιστωθεί ότι δεν μπο¬ 
ρεί να αγωνίζεται λόγω φυσικής αδυναμίας από όπου και να 
προέρχεται. 

Ζ) Λόγω οριστικής διαγραφής του πετοσφαιριστή από το 
μητρώο αμειβομένων πετοσφαιριστών. 

Άρθρο 12 

Συνέπειες λύσης του συμβολαίου 

1. Σε περίπτωση λύσης συμβολαίου λόγω λήξεως αυτού, ο 
αθλητής είναι ελεύθερος να μεταγράφει με αποδέσμευση σε 




12524 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


οποιοδήποτε ερασιτεχνικό σωματείο ή να υπογράψει συμβό¬ 
λαιο με οποιοδήποτεΤΑΠ στην πρώτη μετά την λήξη του συμ¬ 
βολαίου μεταγραφική περίοδο. 

2. Σε περίπτωση λύσης του συμβολαίου με κοινή συναίνε¬ 
ση των μερών, ο αθλητής είναι ελεύθερος να υπογράψει 
συμβόλαιο με άλλο ΤΑΠ εντός δέκα ημερών από την έκδοση 
της απόφασης της Επιτροπής Επίλυσης Οικονομικών Διαφο¬ 
ρών ΑμειβομένωνΠετοσφαιριστών, η οποίαεκδίδεταιεπίτης 
κοινής αιτήσεως που υποβάλλουν το σωματείο - ΤΑΠ και ο 
αθλητής με συνημμένες βεβαιώσεις των δύο πλευρών ότι δεν 
έχουν εκατέρωθεν απαιτήσεις με βεβαιωμένο το γνήσιο της 
υπογραφής για τον αθλητή, εφόσον η απόφαση αυτή έχει εκ- 
δοθεί επί αιτήσεως που κατατέθηκε 1ης και 15ης Δεκεμβρί¬ 
ου κάθε χρόνου. Στην περίπτωση αυτή ο αθλητής υποχρεού- 
ται να υπογράψει με το νέο ΤΑΠ συμβόλαιο διάρκειας τουλά¬ 
χιστον μέχρι τη λήξη της επόμενης από την τρέχουσα 
αγωνιστική περίοδο, ενώ το κάθε ΤΑΠ μπορεί ανά αγωνιστι¬ 
κή περίοδο να υπογράψει συμβόλαιο μόνο με έναν αθλητή 
της κατηγορίας αυτής. Αντίθετα αν η απόφαση λύσης του 
συμβολαίου με κοινή συναίνεση εκδοθεί επί αιτήσεως που 
υποβλήθηκε μετά την 15η Δεκεμβρίου κάθε χρόνου ο αθλη¬ 
τής μπορεί να υπογράψει συμβόλαιο με άλλο ΤΑΠ μόνο κατά 
την διάρκεια της πρώτης μεταγραφικής περιόδου από την 
υποβολή της αίτησης. Σε κάθε περίπτωση, αν αθλητής που 
έλυσε το συμβόλαιο του με κοινή συναίνεση επιθυμεί να με¬ 
ταγράφει σε ερασιτεχνικό σωματείο με αποδέσμευση, αυτό 
μπορεί ναγίνειτηνπρώτη μεταγραφική περίοδο από την υπο¬ 
βολή της αίτησης. 

3. Στις περιπτώσεις γ', δ', στ'και ζ'του προηγούμενου άρ¬ 
θρου, όταν υπαίτιος της λύσεως του συμβολαίου είναι ο πε- 
τοσφαιριστής, το σωματείο - ΤΑΠ δεν έχει καμία υποχρέωση 
απέναντι σ' αυτόν. Ο αθλητής δικαιούται να μεταγράφει με 
αποδέσμευση σε οποιοδήποτε ερασιτεχνικό σωματείο ή να 
υπογράψει συμβόλαιο με οποιοδήποτε ΤΑΠ στην πρώτη με¬ 
τά την λήξη του συμβολαίου μεταγραφική περίοδο. Εάν 
όμως η λύση του συμβολαίου οφείλεται σε λόγο που αναφέ- 
ρεται σε παραπτώματα του πετοσφαιριστή τα οποία εκ της 
φύσέως τους χαρακτηρίζονται ως ιδιαίτερα σοβαρά και δεν 
αρμόζουν στις υποχρεώσεις του ως αμειβομένου πετοσφαι- 
ριστή, ο πετοσφαιριστής αυτός πέραν των συνεπειών που 
ορίζονται από άλλες διατάξεις δεν δικαιούται να συνάψει 
συμβόλαιο με άλλο σωματείο - ΤΑΠ πριν περάσει ένα (1) έτος 
από τη λήξη της χρονικής διάρκειας του συμβολαίου. 

4. Στις περιπτώσεις δ' και ε'του προηγούμενου άρθρου, 
όταν υπαίτιο της λύσεως του συμβολαίου είναιτο σωματείο - 
ΤΑΠ, ο αθλητής είναι ελεύθερος να υπογράψει συμβόλαιο με 
άλλο ΤΑΠ εντός δέκα ημερών από την τελεσιδικία της από¬ 
φασης της Επιτροπής Επίλυσης Οικονομικών Διαφορών 
Αμειβομένων Πετοσφαιριστών ή στην πρώτη μεταγραφική 
περίοδο, ενώ αν επιθυμεί να μεταγράφει με αποδέσμευση σε 
ερασιτεχνικό σωματείο, μπορεί να το κάνει την πρώτη μετά 
την τελεσιδικία της σχετικής απόφασης μεταγραφική περίο¬ 
δο. Στις περιπτώσεις αυτές πέρα από τις αποδοχές του, που 
αντιστοιχούν στο χρονικό διάστημα μέχριτηντελεσιδικίατης 
απόφασης που λύνει το συμβόλαιο, ο αθλητής δικαιούται με 
νέα προσφυγή να διεκδικήσει και το υπόλοιπο των τακτικών 
και έκτακτων αποδοχών του βάσει του λυθέντος συμβολαίου 
μέχρι τη λήξη της τρέχουσας αγωνιστικής περιόδου, μόνο 
όμως αν δεν υπογράψει νέο συμβόλαιο σε άλλο ΤΑΠ εντός 
του δεκαημέρου. 

Άρθρο 13 

Διαπίστωση Ανικανότητας 

1. Η ανικανότητα του πετοσφαιριστή (φυσική ή λόγω ατυ¬ 
χήματος) διαπιστώνεται από τριμελή επιτροπή αποτελούμε- 
νη από ιατρούς του τόπου της έδρας του σωματείου - ΤΑΠ 


που ορίζονται με απόφαση του Δ.Σ. της ΕΟΠΕ. Στην περί¬ 
πτωση αυτή μπορεί να μετάσχουν χωρίς ψήφο και δύο (2) ια¬ 
τροί οριζόμενοι από τα ενδιαφερόμενο μέρη. 

2. Το πόρισμα της επιτροπής εκδίδεται το αργότερο μέσα 
σε είκοσι πέντε (25) ημέρες από της συγκροτήσεώς της και 
είναι υποχρεωτικό και για τα δύο ενδιαφερόμενο μέρη στα 
οποία κοινοποιείται από ένα αντίγραφο από την ΕΟΠΕ μέσα 
σε οκτώ (8) ημέρες από την περιέλευση αυτού σ' αυτήν. 

3. Η δαπάνη της επιτροπής βαρύνει την ΕΟΠΕ πλην της 
αναφερόμενης στους τυχόν μετέχοντες αυτής ιατρούς των 
ενδιαφερομένων, η οποία βαρύνει τους ορίζοντες αυτούς. 

4. Κατά του ανωτέρου πορίσματος μπορεί να ασκηθεί προ¬ 
σφυγή εντός οκτώ (8) ημερών από της κοινοποιήσεώς του 
στους ενδιαφερομένους ενώπιον της Υγειονομικής Επιτρο¬ 
πής της ΕΟΠΕ, η οποία αποφαίνεται μέσα σε δέκα πέντε (15) 
ημέρες από τη λήψη της προσφυγής, και η οποία απόφαση 
είναι οριστική και αμετάκλητη. 

Άρθρο 14 

Διαδικασία διακοπής συμβολαίου 

1. Εάν συντρέχει περίπτωση διακοπής συμβολαίου υπο¬ 
βάλλεται στην ΕΟΠΕ αίτηση του σωματείου -ΤΑΠ προς την 
Επιτροπή Επίλυσης Οικονομικών Διαφορών Αμειβομένων 
Πετοσφαιριστών. Η αίτηση εισάγεται προς συζήτηση στην 
πρώτη μετά την κατάθεσή της δικάσιμο της Επιτροπής και 
πάντως σε όχι περισσότερες από είκοσι (20) ημέρες από την 
ημέρα κατάθεσης. Αντίγραφο της αιτήσεως αυτής κοινοποι¬ 
είται με ποινή απαράδεκτου από το ΤΑΠ με δικαστικό επιμε¬ 
λητή προς τον αθλητή τουλάχιστον πέντε (5) πλήρεις ημέρες 
προ της συζητήσεώςτης απάτην Επιτροπή Επιλύσεως Οικο¬ 
νομικών Διαφορών. 

2. Κατά την συζήτηση της υπόθεσης ενώπιον της Επιτρο¬ 
πής οι διάδικοι μπορούν να παρίστανται αυτοπροσώπως ή με 
πληρεξούσιο δικηγόρο ή προκειμένου για τα ΤΑΠ από εξου¬ 
σιοδοτημένο μέλος αυτών. Επιτρέπεται η παράστασή τους 
και με γραπτό υπόμνημα κατατεθειμένο στην Επιτροπή πριν 
τη συζήτηση της υπόθεσης, αν υπάρχουν λόγοι που κατά την 
κρίση της Επιτροπής δικαιολογούν τη μη αυτοπρόσωπη ή με 
πληρεξούσιο παράσταση ενός ή και των δύο διαδίκων. Από 
την απουσία ενός ή και των δύο διαδίκων προκύπτουν οι συ¬ 
νέπειες της ερημοδικίας κατά την διαδικασία των εργατικών 
διαφορών σύμφωνα με τον Κώδικα Πολιτικής Δικονομίας. Η 
Επιτροπή μπορεί να χορηγήσει προθεσμία στους διαδίκους, 
εφόσον ζητηθεί, προκειμένου να καταθέσουν υπομνήματα 
με τις απόψεις τους και όλα τα αποδεικτικά τους στοιχεία. 

3. Η συζήτηση της αίτησης είναι απαράδεκτη αν δεν προ¬ 
σκομιστεί η έκθεση επιδόσεως, από την οποία να αποδεικνύε- 
ται η κοινοποίηση της αίτησης σύμφωνα με την παράγραφο 1, 
και δεν καταβληθεί το παράβολο για τη συζήτησή της, το ύψος 
του οποίου καθορίζεται με απόφαση του Διοικητικού Συμβου¬ 
λίου της ΕΟΠΕ και η παράσταση του πληρεξούσιου δικηγόρου 
με προείσπραξη του οικείου Δικηγορικού Συλλόγου. 

4. Η ΕΕΟΔΑΠ αποφαίνεται αιτιολογημένα το αργότερο μέ¬ 
σα σε προθεσμία είκοσι (20) ημερών από τη συζήτηση της 
υπόθεσης. 

5. Η διακοπή καθορίζεται για χρονικό διάστημα από ένα (1) 
μέχρι έξι (6) μήνες για συμβόλαια διάρκειας έως δύο (2) χρόνια 
και μέχρι δώδεκα μήνες για συμβόλαια άνω των δύο (2) ετών. 

Άρθρο 15 

Απόφαση διακοπής - επαναφορά ισχύος 

1. Κατά της απόφασης της Επιτροπής Επιλύσεως Οικονο¬ 
μικών Διαφορών Αμειβομένων Πετοσφαιριστών επιτρέπεται 
έφεση ενώπιον της δευτεροβάθμιας Επιτροπής Επιλύσεως 
Οικονομικών Διαφορών Αμειβομένων Πετοσφαιριστών, που 
λειτουργεί σύμφωνα με το άρθρο 95 του Ν. 2725/1999 μέσα 

σε προθεσμία δέκα ημερών από την κοινοποίηση της απόφα¬ 
σης, η οποία γίνεται με επιμέλεια ενός των διαδίκων. 

2. Για τη συζήτηση της έφεσης ενώπιον της δευτεροβάθ¬ 
μιας Επιτροπής ισχύουν αναλογικά τα προβλεπόμενα στο 
προηγούμενο άρθρο, ενώ απαιτείται και η καταβολή νέου πα¬ 
ράβολου, το ύψος του οποίου καθορίζεται με απόφαση του 
Δ.Σ. της ΕΟΠΕ. 

3. Η διακοπή του συμβολαίου επέρχεται από την έκδοση της 
απόφασης της δευτεροβάθμιας επιτροπής ή την τελεσιδικία 
της απόφασης της πρωτοβάθμιας και ανατρέχει στο χρόνο κα¬ 
τάθεσης της αίτησης στην πρωτοβάθμια Επιτροπή Επιλύσεως 
Οικονομικών Διαφορών Αμειβομένων Πετοσφαιριστών. 

4. Το συμβόλαιο επαναφέρεται σε ισχύ, αυτοδίκαια και χω¬ 
ρίς καμία άλλη διατύπωση μόλις λήξει ο χρόνος της διακοπής 
ως και με έγγραφη δήλωση προς την ΕΟΠΕ του ΤΑΠ περί 
επαναφοράς της ισχύος από της δηλούμενης σ'αυτό ημερο- 
χρονολογίαςτου εγγράφου. 

Άρθρο 16 

Διαδικασία λύσεως του συμβολαίου 

1. Εάν συντρέχει περίπτωση λύσης συμβολαίου σύμφωνα 
με τις περιπτώσεις γ', δ', ε', στ'καιζ'του άρθρου 11 του παρό¬ 
ντος, υποβάλλεται στην ΕΟΠΕ αίτηση του ενδιαφερομένου 
μέρους προς την Επιτροπή Επίλυσης Οικονομικών Διαφο¬ 
ρών Αμειβομένων Πετοσφαιριστών, η οποία περιέχει καταγ¬ 
γελία της σύμβασης. Η αίτηση εισάγεται προς συζήτηση 
στην πρώτη μετά την κατάθεσή της δικάσιμο της Επιτροπής 
και πάντως σε όχι περισσότερες από είκοσι (20) ημέρες από 
την ημέρα κατάθεσης. Αντίγραφο της αιτήσεως αυτής κοινο¬ 
ποιείται με ποινή απαράδεκτου από τον αιτούντα με δικαστι¬ 
κό επιμελητή προς εκείνον εναντίον του οποίου στρέφεται 
τουλάχιστον πέντε (5) πλήρεις ημέρες προ της συζητήσεώς 
της απάτην Επιτροπή Επιλύσεως Οικονομικών Διαφορών. 

2. Κατά τη συζήτηση της υπόθεσης ενώπιοντης Επιτροπής 
οι διάδικοι μπορούν να παρίστανται αυτοπροσώπως ή με 
πληρεξούσιο δικηγόρο ή προκειμένου για τα ΤΑΠ από εξου¬ 
σιοδοτημένο μέλος αυτών. Επιτρέπεται η παράστασή τους 
και με γραπτό υπόμνημα κατατεθειμένο στην Επιτροπή πριν 
τη συζήτηση της υπόθεσης, αν υπάρχουν λόγοι που κατά την 
κρίση της Επιτροπής δικαιολογούν τη μη αυτοπρόσωπη ή με 
πληρεξούσιο παράσταση ενός ή και των δύο διαδίκων. Από 
την απουσία ενός ή και των δύο διαδίκων προκύπτουν οι συ¬ 
νέπειες της ερημοδικίας κατά τη διαδικασία των εργατικών 
διαφορών σύμφωνα με τον Κώδικα Πολιτικής Δικονομίας. Η 
Επιτροπή μπορεί να χορηγήσει προθεσμία στους διαδίκους, 
εφόσον ζητηθεί, προκειμένου να καταθέσουν υπομνήματα 
με τις απόψεις τους και όλα τα αποδεικτικά τους στοιχεία. 

3. Η συζήτηση της αίτησης είναι απαράδεκτη αν δεν προ¬ 
σκομιστεί η έκθεση επιδόσεως, από την οποία να αποδει- 
κνύεται η κοινοποίηση της αίτησης σύμφωνα με την παρά¬ 
γραφο 1, και δεν καταβληθεί το παράβολο για τη συζήτησή 
της, το ύψος του οποίου καθορίζεται με απόφαση του Διοι¬ 
κητικού Συμβουλίου της ΕΟΠΕ και η παράσταση του πληρε¬ 
ξούσιου δικηγόρου με προείσπραξη του οικείου Δικηγορικού 
Συλλόγου. 

4. Η ΕΕΟΔΑΠ αποφαίνεται αιτιολογημένα το αργότερο μέ¬ 
σα σε προθεσμία είκοσι (20) ημερών από τη συζήτηση της 
υπόθεσης. 

5. Κατά της απόφασης της Επιτροπής Επιλύσεως Οικονο¬ 
μικών Διαφορών Αμειβομένων Πετοσφαιριστών επιτρέπεται 
έφεση ενώπιον της δευτεροβάθμιας Επιτροπής Επιλύσεως 
Οικονομικών Διαφορών Αμειβομένων Πετοσφαιριστών, που 
λειτουργεί σύμφωνα με το άρθρο 95 του Ν. 2725/1999, μέσα 
σε προθεσμία δέκα ημερών από την κοινοποίηση της απόφα¬ 
σης, η οποία γίνεται με επιμέλεια ενός των διαδίκων. 

6. Γ ια τη συζήτηση της έφεσης ενώπιον της δευτεροβάθ¬ 


μιας Επιτροπής ισχύουν αναλογικά τα προβλεπόμενα στο 
προηγούμενο άρθρο, ενώ απαιτείται και η καταβολή νέου πα¬ 
ράβολου, το ύψος του οποίου καθορίζεται με απόφαση του 
Δ.Σ. της ΕΟΠΕ. 

7. Η λύση του συμβολαίου επέρχεται από την έκδοση της 
απόφασης της δευτεροβάθμιας επιτροπής ή την τελεσιδικία 
της απόφασης της πρωτοβάθμιας. 

8. Στην περίπτωση της λύσης του συμβολαίου με κοινή συ¬ 
ναίνεση των ενδιαφερομένων μερών, η κατάθεση ή αποστο¬ 
λή της σχετικής αίτησης για λύση συμβολαίου με κοινή συ¬ 
ναίνεση θα πρέπει να γίνεται σε αποκλειστική προθεσμία 
τριών ημερών από την ημερομηνία υπογραφής του τελευ¬ 
ταίου από τα συνημμένα έγγραφα, ενώ η απόφαση της ΕΕ¬ 
ΟΔΑΠ θα πρέπει να εκδίδεται εντός δέκα το πολύ ημερών 
από την κατάθεση της αίτησης. 

9. Ειδικά στην περίπτωση κατάθεσης αίτησης λύσεως του 
συμβολαίου από τον πετοσφαιριστή σύμφωνα με την περί¬ 
πτωση ε'του άρθρου 11 του παρόντος, εφόσον το σωματείο- 
ΤΑΠ κατά του οποίου στρέφεται η προσφυγή καταβάλει ολό¬ 
κληρο το οφειλόμενο ποσό στον πετοσφαιριστή ή το κατα¬ 
θέσει στο Ταμείο Παρακαταθηκών και Δανείων, κοινοποιώ¬ 
ντας του το γραμμάτιο κατάθεσης μέχρι και την ημέρα που 
έχει οριστεί να συζητηθεί για πρώτη φορά η προσφυγή ενώ¬ 
πιον της Επιτροπής Επίλυσης Οικονομικών Διαφορών Αμει- 
βομένων Πετοσφαιριστών, ανεξαρτήτως αν η προσφυγή συ¬ 
ζητηθεί τελικά εκείνη την ημέρα ή όχι, τότε, αν δεν ματαιωθεί 
η εκδίκαση της υπόθεσης, θα εκδίδεται απόφαση περιέχου- 
σα πρακτικό συμβιβασμού, στο διατακτικό της οποίας θα κα¬ 
θορίζεται υποχρεωτικά και το ύψος της δικαστικής δαπάνης 
που θα πρέπει να καταβάλει το σωματείο - ΤΑΠ στον πετο- 
σφαιριστή, συνυπολογιζομένης και της δικηγορικής αμοι¬ 
βής. Στην περίπτωση αυτή δεν απαιτείται η καταβολή παρά¬ 
βολου. Αν παρ' όλα αυτά κάποιο από τα δύο μέρη επιμείνει 
στην εκδίκαση της προσφυγής, εκδίδεται απόφαση, η οποία 
απορρίπτει το αίτημα λύσης του συμβολαίου του αθλητή με 
το σωματείο - ΤΑΠ. Η παραπάνω δυνατότητα δεν υπάρχει, αν 
κατά την διάρκεια της ίδιας αγωνιστικής περιόδου, ο ίδιος 
αθλητής καταθέσει νέα προσφυγή κατά του ιδίου σωματείου 
- ΤΑΠ για νέα καθυστέρηση καταβολής οφειλομένων. 

10. Τα παράβολα που θα καταβάλλονται και στους δύο βαθ¬ 
μούς ανεξάρτητα από την έκβαση της δίκης καταπίπτουν κατά 
50% υπέρ της ΕΟΠΕ για κάλυψη των δαπανών λειτουργίας των 
Επιτροπών και κατά 50% υπέρ του ΠΑΣΑΠ και αποδίδονται σ' 
αυτόν από την ΕΟΠΕ σε ειδικά τηρούμενο λογαριασμό. 

ΚΕΦΑΛΑΙΟ Δ' 

Αποδοχές Αμειβομένων Πετοσφαιριστών 
Άρθρο 17 

Καθορισμός αποδοχών των πετοσφαιριστών 

1. Με την επιφύλαξη των διατάξεων της επομένης παρα¬ 
γράφου οι τακτικές αποδοχές των αμειβομένων πετοσφαιρι- 
στών καθορίζονται, μέσα στα πλαίσια των δυνατοτήτων του 
προϋπολογισμού του σωματείου - ΤΑΠ, ελεύθερα με το συμ¬ 
βόλαιο που υπογράφεται μεταξύ αυτών και του αντίστοιχου 
σωματείου - ΤΑΠ. 

2. Τα κατωτέρω όρια των τακτικών μηνιαίων αποδοχών των 
αμειβομένων πετοσφαιριστών σε κάθε περίπτωση δεν επι¬ 
τρέπεται να είναι κατώτερα από τις εκάστοτε μηνιαίες απο¬ 
δοχές του ανειδίκευτου εργάτη. 

3. Στους αμειβομένους πετοσφαιριστές παρέχεται ως δώ¬ 
ρο Χριστουγέννων, χρηματικό ποσό ίσο προς τις τακτικές μη¬ 
νιαίες αποδοχές τους, ως δώρο Πάσχα και ως επίδομα αδεί- 
ας, χρηματικό ποσό ίσο προς το μισό των τακτικών μηνιαίων 
αποδοχών τους. 

4. Σε περίπτωση που αθλητής κατά τη διάρκεια ισχύος του 

συμβολαίου του στρατεύεται και έχει ειδοποιήσει σχετικά το 
σωματείο - ΤΑΠ από την υπογραφή του συμβολαίου για την 
υποχρέωσή του αυτή, υποχρεούται να θέτει εαυτόν στη διά¬ 
θεση του σωματείου -ΤΑΠ και κατά τη διάρκεια της στράτευ¬ 
σης. Το σωματείο - ΤΑΠ στην περίπτωση αυτή δεν έχει δικαί¬ 
ωμα διακοπής συμβολαίου σε βάρος του πετοσφαιριστή. Αν 
όμως παρά την επίδειξη από μέρους του σωματείου - ΤΑΠ 
της απαιτούμενης επιμέλειας για εξασφάλιση αδειών και με- 
ταθέσεως δεν καταστεί δυνατό να εξασφαλιστεί η τακτική 
παρουσία του στις εκδηλώσεις της ομάδας, τότε για όσο 
χρονικό διάστημα διαρκεί αυτή η κατάσταση ο αθλητής δι¬ 
καιούται το 50% των τακτικών και έκτακτων παροχών που θα 
εισέπραττε στο διάστημα αυτό. 

Άρθρο 18 
Έκτακτες παροχές 

1. Έκτακτες παροχές στον παρόντα κανονισμό θεωρού¬ 
νται τα χρηματικά ποσά (πρίμς μετεγγραφών ή υπογραφής 
συμβολαίου) που συμφωνούνται μεταξύ σωματείων-ΤΑΠ και 
αμειβομένων πετοσφαιριστών υπέρ του πετοσφαιριστή, κα¬ 
τά την υπογραφή των συμβολαίων (αρχικών ή ύστερα από 
ανανέωση) συνεργασίας, τα οποία καταβάλλονται για όσο 
χρόνο διαρκεί το συμβόλαιο, ως εξής: το ένα τρίτο (1/3) αμέ¬ 
σως με την υπογραφή του συμβολαίου, το δε υπόλοιπο (2/3) 
σε ισόποσες ετήσιες δόσεις, την 30 Μαρτίου κάθε έτους. Εί¬ 
ναι δυνατό το συμφωνούμενο ποσό να καταβληθεί και με 
οποιοδήποτε (π.χ. μηνιαίως) άλλο τρόπο με την προϋπόθεση 
ότι θα αναγράφεται στο συμβόλαιο και ότι οι μηνιαίες, διμη¬ 
νιαίες κλπ δόσεις θα είναι ισόποσες και ισομερώς κατανεμη¬ 
μένες κατά τη διάρκεια της κάθε αγωνιστικής περιόδου. 

2. Τυχόν άλλες έκτακτες παροχές (πριμ) για επίτευξη στό¬ 
χων, νίκες κλπ μπορούν να προβλέπονται στο συμβόλαιο. Σε 
κάθε περίπτωση όμως το ύψος τους και οι ειδικότεροι όροι 
και προϋποθέσεις καταβολής τους, καθορίζονται με απόφα¬ 
ση του σωματείου - ΤΑΠ, η οποίαλαμβάνεταιτο αργότερο δε¬ 
καπέντε (15) ημέρες πριν από την έναρξη του οικείου πρω¬ 
ταθλήματος και κοινοποιείται στο Ελεγκτικό Συμβούλιο και 
στους αθλητές της δύναμής του. Δεν επιτρέπεται η χορήγη¬ 
ση επιπλέον έκτακτων παροχών μετά την έναρξη του πρωτα¬ 
θλήματος. Κατ' εξαίρεση οι παραπάνω έκτακτες παροχές 
μπορεί να αναπροσαρμόζονται στο χρονικό διάστημα που 
μεσολαβεί μεταξύ της λήξης του πρώτου γύρου καιτης έναρ¬ 
ξης του δεύτερου με την ίδια διαδικασία. 

Άρθρο 19 

Έξοδα μετακίνησης κ.λπ. 

1. Οι πόσης φύσεως δαπάνες για την μετακίνηση, διαμονή 
και διατροφή των αμειβομένων πετοσφαιριστών κατά τους 
αγώνες (επίσημους και φιλικούς) του σωματείου -ΤΑΠ, βα¬ 
ρύνουν αποκλειστικά αυτό και δεν μπορούν να συμψηφι¬ 
στούν στις συμβατικές τους υποχρεώσεις. 

2. Οι πετοσφαιριστές δεν δικαιούνται πρόσθετης αμοιβής 
για τις εκτός έδρας μετακινήσεις και διανυκτερεύσειςτους. 

3. Σε περίπτωση που υπάρχει πρόβλεψη στο συμβόλαιο για 
τέτοιου είδους παροχές στους αθλητές, αυτές δεν συμπερι- 
λαμβάνονται στις έκτακτες κατά την έννοια του παρόντος κα¬ 
νονισμού. 

Άρθρο 20 

Παρακράτηση αποδοχών για εξόφληση προστίμων και για 
τον ΠΑΣΑΠ 

1. Τα σωματεία - ΤΑΠ, κατά την εξόφληση των μηνιαίων 
αποδοχών των πετοσφαιριστών τους παρακρατούν ή συμ¬ 
ψηφίζουν τις κατά τη διάρκεια του μήνα τυχόν ανταπαιτήσεις 
τους κατ'αυτών λόγω τελεσίδικης επιβολής χρηματικών ποι¬ 
νών (προστίμων). 

2. Τα σωματεία παρακρατούν εφάπαξ το ποσό που αναλο¬ 


γεί στο σύνολο των συνδρομών ενός έτους των πετοσφαιρι- 
στώντους που είναι μέλη του ΠΑΣΑΠ κατά την εξόφληση των 
παροχών του μηνός Σεπτεμβρίου (μισθός ή δόση) κάθε χρό¬ 
νου και το αποδίδουν στον ΠΑΣΑΠ μέσα σε δέκα ημέρες. 

Άρθρο 21 

Διακοπές και μηνιαία ανάπαυση των πετοσφαιριστών 

1. Ο αμειβόμενος πετοσφαιριστής δικαιούται ετήσια άδεια 
τεσσάρων (4) εβδομάδων, σε χρόνο που καθορίζεται από το 
σωματείο - ΤΑΠ ανάλογα με τις αγωνιστικές του υποχρεώσεις. 
Κατά το χρόνο της άδειας καταβάλλονται στον πετοσφαιριστή 
οι τακτικές αποδοχές του, καθώς και το επίδομα αδείας. 

2. Η κατά την προηγούμενη παράγραφο άδεια είναι συνε¬ 
χής. Σε περίπτωση κατά την οποία το σωματείο -ΤΑΠ ήθελε 
ανακαλέσει, ενώ διαρκεί η άδεια, τον πετοσφαιριστή στην 
έδρα του, έχει την υποχρέωση να καταβάλλει σ' αυτόν τις δα¬ 
πάνες της μετακίνησής του αυτής και νατού χορηγήσει αριθ¬ 
μό ημερών άδειας, ίσο προς το χρόνο της διακοπής. 

3. Το σωματείο - ΤΑΠ οφείλει να χορηγεί στους πετοσφαιρι- 
στές του εβδομαδιαία ανάπαυση 24 συνεχών ωρών, σε χρόνο 
που οι αγωνιστικές υποχρεώσεις της ομάδας το επιτρέπουν. 

Άρθρο 22 

Επίλυση οικονομικών διαφορών 

1. Οι οικονομικές διαφορές που προκύπτουν μεταξύ των 
σωματείων - ΤΑΠ καιτων πετοσφαιριστών επιλύονται από την 
Επιτροπή Επίλυσης Οικονομικών Διαφορών της ΕΟΠΕ που 
αποφασίζει σύμφωνα με όσα αναφέρονται στη διαδικασία 
διακοπής και λύσης συμβολαίων. Σε περιπτώσεις προσφυ¬ 
γών για επιδίκαση οποιουδήποτε ποσού δεν απαιτείται κατα¬ 
βολή δικαστικού ενσήμου. 

2. Είναι απαράδεκτη η ένσταση συμψηφισμού απαιτήσεων 
του προσφεύγοντος πετοσφαιριστή με παροχές που από 
ελευθεριότητα ή άλλη αιτία έχουν γίνει προς τον πετοσφαιρι- 
στή, καθώς και με απαιτήσεις μη ορισμένες, για τις οποίες απαι¬ 
τείται απόφαση πολιτικού δικαστηρίου. Η ένσταση συμψηφι¬ 
σμού λόγω παρακράτησης φόρου ή άλλης εισφοράς βαρύ- 
νουσας τον πετοσφαιριστή γίνεται δεκτή μόνο εφόσον 
αποδεικνύεται εγγράφως η σχετική καταβολή. Απαγορεύεται 
επίσης η εμμάρτυρη απόδειξη περί αλλαγήςτων όρωντης σύμ¬ 
βασης και ιδιαίτερα περί μεταθέσεως της δήλης ημέρας κατα¬ 
βολής των οφειλομένων προς τον πετοσφαιριστή παροχών. 

3. Τα χρηματικά ποσά που επιδικάζονται τελεσίδικα από 
την ΕΕΟΔΑΠ στους πετοσφαιριστές πρέπει να καταβάλλο¬ 
νται από το υπόχρεο σωματείο - ΤΑΠ μέσα σε 10 ημέρες από 
την κοινοποίηση της σχετικής απόφασης. Απράκτου παρε¬ 
χόμενης αυτής της προθεσμίας η ΕΟΠΕ υποχρεούται στην 
πληρωμή των ποσών μέσα σε 10 ημέρες σε βάρος του υπό¬ 
χρεου σωματείου - ΤΑΠ, απάτην εγγύηση που έχει κατατεθεί 
σ' αυτήν από το σωματείο - ΤΑΠ. 

Στην περίπτωση που δεν επαρκεί η εγγύηση για την πληρω¬ 
μή των παραπάνω ποσών και εφόσοντο υπαίτιο σωματείο - ΤΑΠ 
δεν εκπληρώσει τις οικονομικές του υποχρεώσεις προς τους 
πετοσφαιριστές μέσα σε χρονικό διάστημα 10 ημερών από τη 
νέα κοινοποίηση (επίδοση) της σχετικής τελεσίδικης απόφα¬ 
σης, αποκλείεται από τους αγώνες πρωταθλήματος ή κυπέλ¬ 
λου Ελλάδοςτους οποίους και χάνει υπέρ των αντιπάλων, ύστε¬ 
ρα από απόφαση του Δικαιοδοτικού Οργάνου της διοργανώ- 
τριας και για όσο χρόνο διαρκεί η παράβαση. Για το ίδιο χρονικό 
διάστημα το σωματείο - ΤΑΠ δεν μπορεί να συνάπτει νέα συμ¬ 
βόλαια με πετοσφαιριστές με αμοιβή. Η εφαρμογή της διάτα¬ 
ξης αυτής θα αρχίσει μετά τη μετατροπή των ΤΑΠ σε ΑΑΕ. 

4. Η επιβολή κυρώσεων κατά την προηγούμενη παράγρα¬ 
φο δεν αποκλείει την δυνατότητα εκτέλεσης της τελεσίδικης 
απόφασηςτης ΕΕΟΔΑΠ σύμφωνα με τις διατάξειςτου Κώδι¬ 
κα Πολιτικής Δικονομίας. 

ΚΕΦΑΛΑΙΟ Ε' 

Καθήκοντα Αμειβομένων Πετοσφαιριστών - Κυρώσεις 
Άρθρο 23 

Καθήκοντα Πετοσφαιριστών 

Οι αμειβόμενοι πετοσφαιριστές έχουν υποχρέωση: 

Α) Να τηρούν, τις τεχνικού, αθλητικού και πειθαρχικού χα¬ 
ρακτήρα αποφάσεις και διατάξεις που κοινοποιούνται σ' αυ¬ 
τούς από το σωματείο στο οποίο ανήκουν. 

Β) Να μην ασκούν άλλη αθλητική δραστηριότητα χωρίς ει¬ 
δική γι'αυτό άδεια του σωματείου -ΤΑΠ, στο οποίο ανήκουν. 

Γ) Να συμμετέχουν εκτός των περιπτώσεων ασθενείας, ή 
ατυχημάτων πιστοποιούμενων από τον γιατρό του σωματεί¬ 
ου, σε όλες τις προπονήσεις στις ώρες και σε τόπους οριζό¬ 
μενους από το σωματείο - ΤΑΠ, καθώς και σε όλους τους 
αγώνες (επίσημους ή φιλικούς) του σωματείου, ανεξάρτητα 
με τον τόπο τέλεσης αυτών (εσωτερικό ή εξωτερικό). 

Δ) Να χρησιμοποιούν τα από τα σωματεία - ΤΑΠ καθοριζό¬ 
μενα μέσα μεταφοράς (ξηράς, θάλασσας, αέρα). 

Ε) Να ορίζουν την κατοικία τους στον υποδεικνυόμενο, από 
το σωματείο - ΤΑΠ στο οποίο ανήκουν, τόπο, κατά τα ειδικό¬ 
τερα οριζόμενα στο συμβόλαιο. Σε περίπτωση που η επιλογή 
του τόπου της κατοικίας τους επαφίεται από το σωματείο - 
ΤΑΠ στην διακριτική ευχέρεια του πετοσφαιριστή, αυτός 
οφείλει να γνωστοποιεί την ακριβή διεύθυνση της εκάστοτε 
κατοικίας του στο σωματείο. 

Άρθρο 24 
Κυρώσεις 

1. Πετοσφαιριστής, ο οποίος παραβαίνει τα απέναντι στο 
σωματείο - ΤΑΠ που ανήκει καθήκοντά του, τιμωρείται ανά¬ 
λογα με τη βαρύτητα της παράβασης και μετά από προηγού¬ 
μενη κλήση σε απολογία με μία από τις ακόλουθες ποινές: 

Α) Επίπληξη 

Β) Πρόστιμο 

Γ) Διακοπή συμβολαίου 

Δ) Λύση συμβολαίου 

Ε) Οριστική διαγραφή από το Μητρώο Αμειβομένων πετο- 
σφαιριστών. 

2. Οι ποινές της επίπληξης και του προστίμου επιβάλλονται 
από το ΤΑΠ του σωματείου σύμφωνα με τα προβλεπόμενα 
στον εσωτερικό κανονισμό, με την προϋπόθεση να έχει λάβει 
γνώση αυτού ο πετοσφαιριστής και να έχει υποβληθεί αυτός 
στην ΕΟΠΕ πριντην έναρξη του τρέχοντος πρωταθλήματος, 
και ανακοινώνονται στον ενδιαφερόμενο πετοσφαιριστή μέ¬ 
σα σε 10 ημέρες από την λήψη της σχετικής απόφασης. 

3. Το κατά την προηγούμενη παράγραφο εκάστοτε επιβαλ¬ 
λόμενο πρόστιμο δεν μπορεί να είναι ανώτερο του 5% του 
συνόλου των ετήσιων τακτικών και έκτακτων αποδοχών του 
πετοσφαιριστή. 

4. Οι ποινές διακοπής και λύσης του συμβολαίου επιβάλ¬ 
λονται σύμφωνα με τα οριζόμενα στα άρθρα 9 έως και 16 το 
παρόντος. 

5. Η ποινή της οριστικής διαγραφής από το Μητρώο Αμει- 
βομένων πετοσφαιριστών επιβάλλεται σύμφωνα με τα οριζό¬ 
μενα στο άρθρο 26 του παρόντος Κανονισμού. 

6. Κατά των αποφάσεων της παρ. 2 του παρόντος άρθρου 
επιτρέπεται προσφυγή του πετοσφαιριστή ενώπιον της Επι¬ 
τροπής Επίλυσης ΟικονομικώνΔιαφορώντης ΕΟΠΕ, η οποία 
ασκείται εντός 10 ημερών από την κοινοποίηση σ'αυτόν της 
σχετικής απόφασης. 

7. Κατά των αποφάσεων της Επιτροπής Επίλυσης Οικονομι¬ 
κών Διαφορών που εκδίδονται σε πρώτο βαθμό σε εφαρμογή 
του παρόντος άρθρου επιτρέπεται έφεση ενώπιον της Δευτε¬ 
ροβάθμιας Επιτροπής Επίλυσης Οικονομικών Διαφορών της 
ΕΟΠΕ μέσα σε δέκα (10) ημέρες απάτην κοινοποίηση της από¬ 
φασης, σύμφωνα με τις ειδικές διατάξεις που τη διέπουν. 


Άρθρο 25 

Μείωση αποδοχών των πετοσφαιριστών σε περίπτωση 
αποκλεισμού τους από τους αγώνες 

1. Σε περίπτωση αποκλεισμού του πετοσφαιριστή από τους 
αγώνες, επιβληθέντα από τις αρμόδιες αθλητικές αρχές, 
σύμφωνα με τις κείμενες διατάξεις, το σωματείο - ΤΑΠ δικαι¬ 
ούται να παρακρατεί την ολική αμοιβή των τακτικών μηνιαίων 
αποδοχών αυτού, την αναλογούσα στο χρόνο διάρκειας του 
αποκλεισμού από τους αγώνες. 

2. Το σωματείο -ΤΑΠ οφείλει να γνωστοποιήσει στον ενδια¬ 
φερόμενο πετοσφαιριστή την απόφασή του, μέσα σε δέκα 
(10) ημέρες από τη λήψη της. 

3. Κατά της απόφασης αυτής, επιτρέπεται προσφυγή ενώ¬ 
πιον της Επιτροπής Επιλύσεως Οικονομικών Διαφορών της 
ΕΟΠΕ μέσα σε δέκα (10) ημέρες απάτην κοινοποίησή της. 

Άρθρο 26 

Οριστική διαγραφή πετοσφαιριστή από το Μητρώο 
Αμειβομένων Πετοσφαιριστών 

1. Η ποινή της οριστικής διαγραφής του πετοσφαιριστή 
από το Μητρώο Αμειβομένων Πετοσφαιριστών επιβάλλεται 
στις παρακάτω περιπτώσεις: 

Α) Γ ια παράβαση καθηκόντων στο σωματείο-ΤΑΠ που ανή¬ 
κει, χαρακτηριζόμενη από τη φύση του παραπτώματος, σαν 
ιδιαίτερα σοβαρή που δεν αρμόζει στις οφειλόμενες υπο¬ 
χρεώσεις ως αμειβομένου πετοσφαιριστή ή συνιστούν δυ- 
σφήμηση του αθλήματος της πετόσφαιρας. 

Β) Λόγω επιβολής κύρωσης από την Επιτροπή Φιλάθλου 
Πνεύματος. 

Γ) Για καταδίκη σύμφωνα με τη διάταξη του άρθρου 132 
του Ν. 2725/1999. 

2. Η κατάτηνπροηγούμενη παράγραφο ποινή, επιβάλλεται 
από την ΕΟΠΕ κατά τις ισχύουσες διατάξεις, είτε αυτεπάγ- 
γελτα είτε ύστερα από πρόταση του σωματείου που ανήκει ο 
πετοσφαιριστής. 

ΚΕΦΑΛΑΙΟ ΣΤ' 

Υποχρεώσεις Σωματείων και Αμειβομένων 
Πετοσφαιριστών απέναντι στις Εθνικές Ομάδες 

Άρθρο 27 

Συμμετοχή αμειβομένων πετοσφαιριστών 
στις εθνικές ομάδες - Κυρώσεις 

1. Τα σωματεία - ΤΑΠ έχουν υποχρέωση να θέτουν στην 
διάθεση της ΕΟΠΕ τους πετοσφαιριστές τους για τη συμμε¬ 
τοχή τους στους κάθε είδους αγώνες και προπονήσεις των 
εθνικών ομάδων. 

Σε περίπτωση άρνησης το υπαίτιο σωματείο - ΤΑΠ τιμωρεί¬ 
ται με αποκλεισμό από τους αγώνες Πρωταθλήματος και Κυ¬ 
πέλλου για χρονικό διάστημα τριών (3) τουλάχιστον αγωνι¬ 
στικών ημερών. 

2. Πετοσφαιριστές που αδικαιολόγητα αρνούνται προσφορά 
των υπηρεσιών τους προς την Εθνική Ομάδα τιμωρούνται με 
απόφαση του Διοικητικού Συμβουλίου της ΕΟΠΕ με ποινή απο¬ 
κλεισμού από τους επίσημους αγώνες του σωματείου -ΤΑΠ 
που ανήκουν, τριών (3) τουλάχιστον αγωνιστικών ημερών. 

Σε περίπτωση υποτροπής η παραπάνω ποινή διπλασιάζε¬ 
ται σε ποινή έξι (6) τουλάχιστον αγωνιστικών ημερών. 

3. Πετοσφαιριστής ο οποίος αποκλείσθηκε από την Εθνική 
Ομάδα λόγω τραυματισμού του ή ασθένειας, δεν μπορεί να 
μετέχει σε αγώνα του Σωματείου - ΤΑΠ που ανήκει, πριν πε¬ 
ράσουν οκτώ (8) ημέρες από τον αγώνα της Εθνικής Ομάδας, 
στον οποίο δεν μετείχε εξαιτίας του παραπάνω λόγου. 

Η τυχόν συμμετοχή αυτού, σε αγώνα του σωματείου - ΤΑΠ 
του, συνιστά αντικανονική συμμετοχή που τιμωρείται αυτε- 
πάγγελτα από την διοργανώτρια. 

Εξαιρούνται οι πετοσφαιριστές οι οποίοι δεν αγωνίσθηκαν 

με το σωματείο - ΤΑΠ, λόγω τραυματισμού ή ασθενείας σε 
αγώνα πρωταθλήματος ή κυπέλλου, αμέσως προηγούμενου 
του αγώνα της Εθνικής Ομάδας. 

Άρθρο 28 

Κάλυψη αμειβομένων πετοσφαιριστών σε περίπτωση 
τραυματισμού σε αγώνες και προπονήσεις 
Εθνικών ομάδων 

Σε περίπτωση τραυματισμού αμειβομένου πετοσφαιριστή 
σε αγώνες ή προπονήσεις της Εθνικής Ομάδας και παραπέ¬ 
ρα συνδρομής των προϋποθέσεων διακοπής της ισχύος του 
συμβολαίου, οι οφειλόμενες στον πετοσφαιριστή από το 
συμβόλαιο τακτικές παροχές καταβάλλονται κατά το διάστη- 
ματης από το λόγο αυτό διακοπής εξ'ολοκλήρου απάτην ΕΟ- 
ΠΕ. 

Στην περίπτωση αυτή η ΕΟΠΕ υποχρεούται στην καταβολή 
και των τυχόν εκτάκτων παροχών τις οποίες θα απολάμβανε 
κατά το ανωτέρω χρονικό διάστημα ο πετοσφαιριστής, αγω- 
νιζόμενος στους αγώνες του σωματείου -ΤΑΠ, στο οποίο 
ανήκει. 

ΚΕΦΑΛΑΙΟ Ζ' 

Μεταβατικές - Ειδικές Διατάξεις 

Άρθρο 29 

Λύση συμβολαίου - οικονομικές διαφορές σε περίπτωση 
υποβιβασμού 

1. Σε περίπτωση υποβιβασμού ομάδας σωματείου που δια¬ 
τηρεί ΤΑΠ σε ερασιτεχνική κατηγορία πρωταθλήματος, η σύμ¬ 
βαση με τον αθλητή λύνεται, με την επιφύλαξη των διατάξεων 
της επόμενης παραγράφου, αζημίως και για τα δύο μέρη. 

2. Σε περίπτωση που το συμβόλαιο του αθλητή με το ΤΑΠ του 
σωματείου που υποβιβάζεται δεν έχει λήξει, το ιδρυτικό σωμα¬ 
τείο επιτρέπεται να διατηρήσειτον αθλητή στη δύναμή του είτε 
μέχρι τη λήξη του συμβολαίου, αν αυτό λήγει μέσα σε χρονικό 
διάστημα ενός (1) έτους από την επικύρωση της βαθμολογίας 
του πρωταθλήματος, είτε μέχρι ένα (1) έτος από την παραπά¬ 
νω επικύρωση, ανηδιάρκειατου συμβολαίου υπερβαίνει το ένα 
έτος από αυτή. Εφόσον το σωματείο διατηρήσει τον αθλητή 
στη δύναμή του, για τις σχέσεις του αθλητή με το σωματείο 
εφαρμόζονται οι διατάξεις του παρόντος. 

Άρθρο 30 

Μεταβατικές διατάξεις 

1. Όπου στις διατάξεις του παρόντος αναφέρεται ο όρος 
Τμήμα Αμειβομένων Πετοσφαιριστών (ΤΑΠ), νοούνται και τα 
σωματεία που αγωνίζονται στην Α2 Εθνική κατηγορία εφό¬ 
σον έχουν ιδρύσει ΤΑΠ. 

2. Με την εφαρμογή του παρόντος τα σωματεία-ΤΑΠ και οι 
αθλητές υποχρεούνται να αναπροσαρμόσουν όλα τα ισχύο- 
ντα συμβόλαια σύμφωνα με τους όρους αυτού. Σε περίπτω¬ 
ση που αυτό δεν καταστεί δυνατό, συμβόλαια που έχουν κα¬ 
τατεθεί στην ΕΟΠΕ μέχριτηνημέρα δημοσίευσης του παρό¬ 
ντος με το προγενέστερο καθεστώς θεωρούνται έγκυρα 
μέχρι τη λήξη τους. 

3. Ειδικά για τον πρώτο χρόνο εφαρμογής του παρόντος τα 
σωματεία -ΤΑΠ έχουν δικαίωμα μέχρι 15.7.2000 να καταθέσουν 
μονομερώς, ακολουθώντας τη διαδικασία που προβλέπεται 
παραπάνω, συμβόλαια με όλους του αθλητές τους, οι οποίοι 
συμπλήρωσαν μέχρι την ημέρα εκείνη το 18ο, αλλά όχι το 21 ο 
έτος της ηλικίας τους. Οι αθλητές για τους οποίους δεν θα ακο¬ 
λουθηθεί αυτή η διαδικασία καθίστανται ελεύθεροι. 

Άρθρο 31 

Υποχρέωση προσφοράς των αθλητικών υπηρεσιών - 
Καταγγελία Κανονισμού 

1. Από τη δημοσίευση το παρόντος κανονισμού και για όσο 
χρόνο διαρκεί η ισχύς του ή μέχρι την κατά την παράγραφο 3 


του άρθρου 87 του Ν.2725/1999 καταγγελία διατάξεων αυ¬ 
τού, τα ενδιαφερόμενο μέρη έχουν την υποχρέωση να μην 
προσφεύγουν σε αποχή από την προσφορά των υπηρεσιών 
τους προς το αντισυμβαλλόμενο μέρος. 

2. Οι διατάξεις του παρόντος κανονισμού μπορεί να καταγ¬ 
γέλλονται από τα ενδιαφερόμενο μέρη μετά τη συμπλήρωση 
τριετίας από την έναρξη εφαρμογής τους. Η καταγγελία γί¬ 
νεται τρεις (3) μήνες πριν από τη συμπλήρωση τριετίας. Η 
απαγόρευση της παραγράφου 1 του παρόντος άρθρου ισχύ¬ 
ει και κατά τη διάρκεια των δίμηνων διαπραγματεύσεων που 
ακολουθούν την κατά τ'ανωτέρω καταγγελία. 

3. Οι μέχρι τη δημοσίευση του παρόντος οφειλές των σω¬ 
ματείων - ΤΑΠ σε πετοσφαιριστές, από τελεσίδικες αποφά¬ 
σεις των ΕΕΟΔΑΠ, μπορούν να διακανονιστούν από την ΕΟ¬ 
ΠΕ λαμβανομένης υπόψη της γνώμης του αθλητή και του 
ΠΑΣΑΠ κατόπιν αιτήματος του σωματείου - ΤΑΠ, που θα υπο¬ 
βληθεί εντός προθεσμίας τριών μηνών από τη δημοσίευση 
του παρόντος. Σε περίπτωση που δεν τηρηθεί οποιαδήποτε 
προθεσμία του διακανονισμού, αυτός παύει να ισχύει και ο 
πετοσφαιριστής δικαιούται να εισπράξει τα οφειλόμενα με 
κάθε νόμιμο τρόπο. 

4. Μέχριτην 17.6.2001 με νέα Υπουργική Απόφαση, μετά από 
πρόταση του Δ.Σ. της ΕΟΠΕ, θα αποφασιστεί αν τα πρωταθλή¬ 
ματα Α1 και Α2 Εθνικών κατηγοριών θα διεξάγονται αποκλει¬ 
στικά με ομάδες ΑΑΕ ή με ομάδες ερασιτεχνικών αθλητικών 
σωματείων, σύμφωνα με το άρθρο 135 παρ. 15 του Ν. 
2725/1999 και θα καθορίζονται οι σχέσεις των αθλητών με τις 
ΑΑΕ. Μετην ίδια απόφαση θα καθορίζεταιη έναρξη εφαρμογής 
της διάταξης του άρθρου 22 παρ. 3 του παρόντος. 

Άρθρο 32 

Συγκρότηση Επιτροπής Μελέτης συστήματος 
ελευθέρων συμβολαίων 

Μέσα σε τρεις (3) μήνες από την έναρξη ισχύος του παρό¬ 
ντος κανονισμού, συγκροτείται Επιτροπή από ισάριθμους εκ¬ 
προσώπους της ΕΟΠΕ, της Ολομέλειας των ΤΑΠ και του 
ΠΑΣΑΠ, έργο της οποίας είναι η μέχρι την πρώτη, σύμφωνα 
με τις διατάξεις του προηγούμενου άρθρου, τροποποίηση 
του παρόντος κανονισμού, μελέτη και διατύπωση πρότασης 
για την καθιέρωση συστήματος ελεύθερων συμβολαίων, βα¬ 
σιζόμενου κατά προτίμηση σε κοινό ανώτατο όριο μισθών, 
που μπορεί να καταβάλλει ετησίως το κάθε σωματείο - ΤΑΠ 
στους πετοσφαιριστές του, καθοριζόμενο με βάση τα κάθε 
είδους έσοδα, του οικονομικά ισχυρότερου σωματείου - ΤΑΠ 
κατά την αμέσως προηγούμενη αθλητική περίοδο. 

Μεταβατική διάταξη 

Ειδικά για την περίοδο 2000 - 2001 η προθεσμία υποβολής 
συμβολαίων αθλητών που συμπληρώνουν το 18ο έτος της 
ηλικίας τους καθώς και αυτών που ανήκουν σε σωματείο που 
ιδρύει Τ.Α.Α. (άρθρα 6 και 7 του παρόντος κανονισμού) πα- 
ρατείνεται μέχριτην 15-7-2000. 

Άρθρο 33 
Έναρξη ισχύος 

1. Ο παρών κανονισμός αποτελεί σύμβαση μεταξύ ΕΟΠΕ, 
Ολομέλειας ΤΑΠ και ΠΑΣΑΠ μετά από ομόφωνη απόφασή 
τους, σύμφωνα με τις διατάξεις του άρθρου 87 του Ν. 
2725/1999. 

2. Η ισχύς της αποφάσεως αυτής, αρχίζει από τη δημοσί¬ 
ευσή της στην εφημερίδα της Κυβερνήσεως. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 

